
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА




Р Е Ш Е Н И Е   № ВР- 33 - ПР /2026г. 
за преценяване на необходимостта от извършване на оценка на въздействието върху околната среда 


На основание чл. 93, ал. 1 ал. 3 и ал. 6 от Закона за опазване на околната среда /ЗООС/, чл. 7, ал. 1 и чл. 8, ал. 1 от Наредбата за условията и реда за извършване на оценка на въздействието върху околната среда /Наредбата за ОВОС/ чл. 31, ал. 4 и ал. 6 от Закона за биологичното разнообразие /ЗБР/, чл. 40, ал. 4 във връзка с ал. 3 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /Наредбата за ОС/ и представена писмена документация от възложителя по Приложение № 2 към чл. 6 от Наредбата за ОВОС и по чл. 10, ал. 1 и 2 от Наредбата за ОС, както и получени писмени становища от Регионална здравна инспекция- Враца,   и други ведомства. 


Р Е Ш И Х 

да не се извършва оценка на въздействието върху околната среда за инвестиционно предложение за:   «Създаване на нов гробищен парк в с. Остров, общ. Оряхово, в поземлен имот с идентификатор 54386.514.23», обл. Враца,  което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони. 
възложител:   ОБЩИНА ОРЯХОВО   
седалище:  гр. Оряхово, обл. Враца      


   Кратко описание на инвестиционното предложение: 
	Съгласно представената информация се предвижда извършване на следните дейности: 
 	Предвижда се Създаване на нов гробищен парк.  
 	Новият гробищен парк ще бъде разположен на територията на поземлен имот с идентификатор № 54386.514.23, землище с. Остров, общ. Оряхово, обл. Враца. 
 	За реализацията на горепосоченото ИП ще се извърши промяна предназначението на земеделска земя за неземеделски цели.
	Теренът предвиден с ИП ще се подравни и почисти. Ще се изгради ажурна ограда с бетонови колци и телена мрежа.
 	Предвижда се изграждане на параклис до 50 кв. м. и чешма с изгребна яма. Изграждането на малкия параклис ще е монолитно или сглобяемо и ще бъде с ритуално помещение. 
 	Не се очаква формиране на промишлени отпадъчни води. Не се предвижда използването на взрив. Не се очаква на площадката на обекта да бъдат налични опасни  вещества от приложение №3 към ЗООС.
 	По отношение на нова или промяна на съществуваща пътна инфраструктура: При реализацията на инвестиционното предложение не се предвижда промяна или изграждане на нова инфраструктура. 

	По повод гореизложеното, инвестиционно предложение като цяло представлява обект по Приложение № 2 на Закона за опазване на околната среда (т. 12, б. “д”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца. 

След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 
Най-близо разположената защитена зона, на 470 м, е BG0000528 "Островска степ - Вадин" за опазване на природните местообитания и на дивата флора и фауна, обявена със Заповед № РД-297/31.03.2021 г. на МОСВ (обн. ДВ, бр. 47/04.06.2021 г.)
	Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


М О Т И В И

І. Характеристики на инвестиционното предложение: размер, засегната площ, параметри, мащабност, обем, взаимовръзка и кумулиране с други съществуващи и/или одобрени инвестиционни предложения; ползване на природни ресурси, земните недра, почвите, водите и биологичното разнообразие; генериране на отпадъци, замърсяване и вредно въздействие; риск от големи аварии и/или бедствия; рискове за човешкото здраве: 
1. Предвид предназначението на обекта, не се очаква, че извършваните дейности по време на реализацията му могат да доведат до значително отрицателно въздействие върху компонентите и факторите на околната среда. 
2. Предмет на ИП е Създаване на нов гробищен парк.  
3. Предвид характера на предлаганата дейност не се очаква генериране на значително количество отпадъци. 
4. Реализацията и експлоатацията не предполага използването на значителни количества от природните ресурси, земните недра, почвите, водите и на биологичното разнообразие. 
5. Съгласно становище изх. № ПУ-01-675-1/17.07.2026 г. на Басейнова дирекция “Дунавски район” с център Плевен, инвестиционното предложение е допустимо: 
- Допустимо спрямо целите и мерките за постигане на добро състояние на водите, определени в ПУРБ 2022 - 2027 г. и не се очаква да окаже значително въздействие върху водите, при спазване на мерките посочени в т. 1.1.5 от настоящото становище. 
В ПУРБ 2022 - 2027 г. няма предвидени забрани касаещи реализацията на планираните дейности в ИП. 
- Допустимо спрямо ПУРН 2022 - 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2022-2027 г. 
Съгласно ПУРН 2022 - 2027 г., ИП не попада в район със значителен потенциален риск от наводнения (РЗПРН), утвърдени от Министъра на околната среда и водите със Заповед РД-804/10.08.2021 г. 
В ПУРН 2022 - 2027 г., няма заложени конкретни мерки, предвидени забрани и ограничения касаещи реализацията на дейностите в ИП.
- Реализацията на ИП „ Създаване на нов гробищен парк в с. Остров, общ. Оряхово в поземлен имот с идентификатор 54386.514.23“ не се очаква да окаже негативно въздействие върху водите и водните екосистеми и е допустима спрямо ПУРБ и ПУРН в Дунавски район за периода 2022 - 2027 г., и спрямо Закона за водите и наредбите към него, при спазване на мерките и законовите изисквания, посочени в т. 1.1.5 и т. 2 от настоящото становище.   
- След извършена проверка в публично достъпна част на Кадастрално- административната информационна система, се установи, че имота не граничи и в радиус 1 000 м около него не се намират повърхностни водни обекти. 
- Съгласно представената информация дейностите в ИП не предвиждат водовземане от повърхностни води и/или ползване на повърхностни водни обекти. В тази връзка не се очаква реализацията на ИП да доведе до влошаване на екологичното/екологичния състояние/потенциал и/или химичното състояние на повърхностното водно тяло.
- Съгласно представената информация, дейностите в ИП не предвиждат водовземане и/или ползване на подземни води, както и използване на приоритетни и/или опасни вещества, които да създават предпоставка за пряк контакт с подземните води. 
6. При спазване на нормативните и технологичните изисквания не се очаква предвидените за реализиране дейности да причиняват замърсяване и дискомфорт на околната среда. 
7. Не се очаква негативно кумулативно въздействие от реализацията на ИП. 
8. При изпълнение и спазване на всички изисквания за експлоатация на обекта, не следва да се очаква риск от големи аварии и/или бедствия.  
9. От здравно-хигиенна гледна точка няма основание да се предполага възникване на здравен риск за населението от реализацията на инвестиционното предложение, съгласно становище на Регионалната здравна инспекция (РЗИ)-Враца с изх. № 10-42-1/03.09.2026 г., при изпълнение на посочените изисквания в становището. 

ІІ. Местоположението на инвестиционното предложение: съществуващо и одобрено земеползване, относителното изобилие, достъпност, качеството и възстановителна способност на природните богатства; абсорбционен капацитет на природната среда; крайбрежни зони и морска околна среда; планински и горски райони; защитени със закон територии; засегнати елементи от Националната екологична мрежа; територии, свързани с инвестиционното предложение, в които нормите за качество на околната среда са нарушении или се смята, че съществува такава вероятност; гъстонаселени райони; ландшафт и обекти с историческа, културна или археологическа стойност; територии и/или зони и обекти със специфичен санитарен статут или подлежащи на здравна защита: 
1. Инвестиционното предложение ще се реализира в поземлен имот с идентификатор 54386.514.23, в землището на с. Остров, общ. Оряхово, обл. Враца. Вид територия: Земеделска. Начин на трайно ползване: Пасище. Категория на земята при неполивни условия: 6. 
1. Предвидените дейности с ИП не ограничават ползването на съседните имоти по предназначение. 
1. За дейностите, свързани с реализацията на инвестиционното предложение, няма да са необходими допълнителни площи извън рамките на горепосочената територия.  
1. В резултат от реализирането на инвестиционното намерение и последващата експлоатация не се очаква промяна на качеството и възстановителната  способност на природните богатства в района и неговите подпочвени пластове. 
1. Инвестиционното предложение не предвижда водовземане от подземни и повърхностни води и не е свързано със заустване на отпадъчни води в повърхностни водни обекти.   
1. Съгласно становище на Басейнова дирекция “Дунавски район” с център Плевен с изх. № ПУ-01-675-1/17.07.2026 г.:  
- Към настоящия момент ИП не попада в СОЗ определени в съответствие с изискванията на Наредба №3/16.10.2000 г. за условията и реда за проучване, проектиране, утвърждаване и експлоатацш на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди. ИП не попада в буферна зона с радиус 1 000 м около водовземни съоръжения за питейно-битово водоснабдяване без определена СОЗ по реда на същата наредба. 
1. Вероятността за засягане на недвижими културни ценности при извършване на дейностите е минимална. Няма данни за разположени археологически паметници и паметници на културата на територията на обекта и в близост до него.    
1. След прегледа на представената информация и документация, на основание чл. 40, ал. 3 от Наредбата за ОС, въз основа на критериите по чл. 16 от нея, е направена преценка за вероятната степен на отрицателно въздействие, според която инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони, поради следните мотиви: 
8.1. Така заявеното ИП не засяга територии на защитени зони и не се намира в близост до техните граници, предвид което няма вероятност реализацията му да доведе до отнемане на площи, унищожаване и/или увреждане на природни местообитания и местообитания на видове, предмет на опазване в тях. 
8.2. Изграждането на гробищния парк не се очаква да формира значително по степен безпокойство и да доведе до намаляване на числеността и плътността на популациите на видовете, предмет на опазване в защитена зона BG0000528 "Островска степ - Вадин", предвид значителното му отстояние от нейната територия. 
8.3. Предвид това, че дейностите не са свързани с генериране на вредни емисии и отпадъци във въздуха, водите и/или почвите, във вид и количества, които да доведат до негативни изменения на територии и ключови елементи на околната среда, то не се очаква значително отрицателно въздействие върху структурата, функциите и природозащитните цели на най-близката защитена зона. 
8.4. Поради местоположението, обема и характера на предвидените с ИП дейности няма вероятност от фрагментиране на местообитания, нарушаване на функционални връзки между отделни зони от мрежата «Натура 2000» и възникване на бариерен ефект. 
8.5. Реализацията на заявеното ИП не предполага възникване на значителен отрицателен кумулативен ефект върху цитираната защитена зона, в комбинация с други ИП/ПП, тъй като на нейната територия и в близост до нейните граници няма реализирани и/или одобрени за реализация обекти. 

III. Типа и характеристиките на потенциалното въздействие върху околната среда: степен и пространствен обхват на въздействието, естество на въздействието, трансграничен характер на въздействието, интензивност и комплексност на въздействието, същност, големина, вероятност за въздействие, очаквано настъпване, продължителност, честота и обратимост на въздействието; комбиниране с въздействията на други съществуващи и/или одобрени инвестиционни предложения; възможност за ефективно намаляване на въздействията:
1. Съобразно представената документация и информация за ИП и получените в хода на процедурата становища от компетентни органи, осъществяването на инвестиционното предложение няма да доведе до значителни отрицателни въздействия върху компонентите на околната среда, както и не се очаква изменение в степента на въздействие върху отделните компоненти на околната среда от неговата реализация. 
1. Териториалният обхват на въздействието в резултат от реализацията на ИП е ограничен и локален в рамките на горепосочената територия, в която ще се реализира обекта. Характерът на ИП не предполага възникване на съществени неблагоприятни въздействия за съседни близо разположени терени. 
1. ИП няма връзка с други дейности в обхвата на въздействие. 
1. Инвестиционното предложение не предполага трансгранично въздействие, поради неговото местоположение и характера на предвидените дейности. 
1. Осъществяването на намерението няма да предизвика съществена и негативна промяна в съществуващият ландшафт. 
1. Предвидената дейност не се очаква да окаже отрицателно въздействие върху повърхностни или подземни водни обекти. 
1. Реализирането на ИП няма да доведе до влошаване качеството на въздуха. Характерът на ИП не предполага значим дял на атмосферни замърсители. 
1. Не се предвижда разполагането на рискови енергийни източници и съоръжения, които да генерират шумове, вибрации и радиация, създаващи риск за населението и околната среда. 
1. Не се очаква негативно въздействие върху здравето на работниците при спазване на изискванията за здравословни и безопасни условия на труд .

IV. Обществения интерес към инвестиционното предложение: 
1. Съгласно изискванията на чл. 95, ал. 1 от ЗООС и чл. 4, ал. 2 от Наредбата за ОВОС, от страна на компетентния орган РИОСВ-Враца за инвестиционното предложение: уведомени са писмено Община Оряхово, област Враца, кметство с. Остров, общ. Оряхово, а засегнатото население чрез нея и чрез обявяване на интернет страницата на инспекцията. Няма налични постъпили писмени възражения, жалби или мнения.  
2. На основание чл. 4, ал. 2 от Наредбата за ОВОС, възложителят е декларирал, че е информирал писмено и засегнатата общественост по подходящ начин. Няма налични постъпили писмени възражения, жалби или мнения.
3. В изпълнение на чл. 6, ал. 9 от Наредбата за ОВОС за изясняване на обществения интерес, от страна на РИОСВ-Враца: 
- осигурен е обществен достъп до Информацията по приложение № 2 от Наредбата, чрез интернет страницата и информационното табло на инспекцията. 
- предоставено е копие на Искането по чл. 6, ал. 1 от Наредбата за ОВОС и Информацията по приложение № 2 от Наредбата, на Община Оряхово, област Враца, кметство с. Остров, общ. Оряхово, на чиято територия е местоположението на разглежданото ИП. 
4. Съгласно изискванията на чл. 6, ал. 10 от Наредбата за ОВОС Община Оряхово, обл. Враца, с писмо с изх. № 32 00-90/14.09.2026 г., и кметство с. Остров, общ. Оряхово с писмо с изх. № 56/11.09.2026 г., информират РИОСВ – Враца, че не са постъпвали становища и възражения относно инвестиционното предложение, в резултат на осигурения обществен достъп до Информацията по приложение № 2 към чл. 6 от Наредбата за ОВОС. 
В кметството на с. Остров, общ. Оряхово, е постъпило писмено уведомление с мнение от физическо лице жител на същото населено място, като в него има  мнение и от кмета на с. Остров. Мненията се отнасят до ремонт на пътя за достъп до горепосочения имот. Уведомлението с мненията е приложено към  писмо с изх. № 56/11.09.2026 г. на кметство с. Остров. 
От страна на възложителя е постъпила информация, уточняваща, че гореспоменатият път за достъп не е предмет на разглеждане в настоящото инвестиционно предложение. 
Пътят осигуряващ достъп до имот с идентификатор 54386.514.23, определен за нов гробищен парк в землището на с. Остров, общ. Оряхово, в случая не е относим към настоящата процедура за преценяване на необходимостта от извършване на ОВОС. 
Във връзка с гореизложеното считам, че няма основание мненията да бъда взети предвид при постановяване на настоящето решение.
5. Към момента на изготвяне на настоящото решение в РИОСВ – Враца няма постъпили възражения и становища срещу реализацията на инвестиционното предложение по законосъобразност. 


ПРИ ИЗПЪЛНЕНИЕ НА СЛЕДНИТЕ УСЛОВИЯ: 

0. При реализацията на настоящото инвестиционно предложение, да не се допуска замърсяване на околната среда с отпадъци. 
0. С цел спазване на екологичното законодателство по отношение фактор "Отпадъци" е необходимо генерираните отпадъци по време на реализация и експлоатация на обекта да се предават на лица притежаваши документи по чл. 35 от Закона за управление на отпадъците (ЗУО).


       	Настоящото решение се отнася само за конкретното заявено предложение и в посочения му капацитет. 
         	Настоящото решение не отменя задълженията на възложителя по изпълнение на изискванията на Закона за опазване на околната среда и други специални закони и подзаконови нормативни актове и не може да служи, като основание за отпадане на отговорността съгласно действащата нормативна уредба.  
         	Съгласно чл.93, ал.7 от ЗООС при промяна на инвестиционното предложение, на възложителя или на някои от обстоятелствата, при които е било издадено настоящото решение, възложителят/новия възложител трябва да уведоми РИОСВ-Враца своевременно в най-кратък срок след настъпване на измененията. 
         	Съгласно разпоредбата на чл.93, ал.8 от ЗООС, решението губи правно действие, ако в срок 5 години от датата на издаването му не е започнало осъществяването на инвестиционното предложение. 
 	Неизпълнението на поставените условия в настоящето решение е нарушение на чл.166, т.2 от ЗООС, за което ще бъдат предприети съответните административнонаказателни мерки.  
         	Решението може да бъде обжалвано по реда на Административно процесуалния кодекс  пред Министъра на околната среда и водите  и/или  пред съответния Административен съд в 14/четиринадесет/  дневен срок от съобщаването  му на заинтересованите лица.  



Дата: 23.09.2026 г. 

